Document ID: 31979L0531

ΟΔΗΓΙΑ ΤΟΥ ΣΥΜΒΟΥΛΙΟΥ της 14ης Μαΐου 1979 περί εφαρμογής στους ηλεκτρικούς φούρνους της οδηγίας 79/530/ΕΟΚ "περί ενδείξεως με επισήμανση της καταναλώσεως ενεργείας των οικιακών συσκευών"
ΤΟ ΣΥΜΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 100,
τη γνώμη της Επιτροπής(1),
τη γνώμη της Συνελεύσεως(2),
τη γνώμη της Οικονομικής και Κοινωνικής Επιτροπής(3),
Εκτιμώντας:
ότι η οδηγία 79/530/ΕΟΚ του Συμβουλίου της 14ης Μαΐου 1979 περί ενδείξεως με επισήμανση της καταναλώσεως ενεργείας των οικιακών συσκευών(4) προβλέπει ότι μία εκτελεστική οδηγία θα καθορίζει τις προδιαγραφές και μεθόδους που θα ισχύουν για τους φούρνους-
ότι το κοινό πρέπει να πληροφορείται, με τον πιο κατανοητό και τυποποιημένο δυνατό τρόπο, την ειδική κατανάλωση των ηλεκτρικών φούρνων- ότι η παροχή ορθών, καταλλήλων και συγκρισίμων πληροφοριών δύναται να κατευθύνει την προτίμηση του κοινού προς τους φούρνους που καταναλώνουν λιγότερη ενέργεια, ωθώντας με τον τρόπο αυτό τους κατασκευαστές να λαμβάνουν μέτρα για τη μείωση της καταναλώσεως των ηλεκτρικών φούρνων που κατασκευάζουν-
ότι η πληροφόρηση για τους ηλεκτρικούς φούρνους διαφέρει από την πληροφόρηση για φούρνους που χρησιμοποιούν άλλες πηγές θερμάνσεως-
ότι το άρθρο 10 παράγραφος 1 της οδηγίας 79/530/ΕΟΚ προβλέπει ότι τα Κράτη μέλη πρέπει να συμμορφώνονται με την οδηγία αυτή εντός δύο ετών από την κοινοποίηση της πρώτης εκτελεστικής οδηγίας,
ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
Άρθρο 1
Σκοπός της παρούσας οδηγίας είναι η εναρμόνιση των εθνικών κανονισμών σχετικά με τη δημοσίευση πληροφοριών για την κατανάλωση ενεργείας των ηλεκτρικών φούρνων θερμικής ακτινοβολίας, είτε ως αυτοτελών συσκευών είτε ως τμημάτων συνθέτων οικιακών συσκευών, καθώς και τη δημοσίευση συμπληρωματικών πληροφοριών.
Άρθρο 2
Τα κράτη μέλη λαμβάνουν όλα τα κατάλληλα μέτρα για να διασφαλίσουν ότι οι ετικέτες, που αναφέρονται στην κατανάλωση ενεργείας καθώς και κάθε άλλη πληροφορία για την κατανάλωση αυτή, συμφωνούν με τους ορισμούς και τους κανόνες που καθορίζονται από την οδηγία 79/530/ΕΟΚ και από την παρούσα οδηγία.
Άρθρο 3
Για τους σκοπούς της οδηγίας αυτής, οι προδιαγραφές και οι μέθοδοι κατά την έννοια του άρθρου 2 της οδηγίας 79/530/ΕΟΚ είναι οι καθοριζόμενες στο παράρτημα I της παρούσας οδηγίας.
Άρθρο 4
1. Τα Κράτη μέλη θέτουν σε ισχύ τις διατάξεις που είναι απαραίτητες για να συμμορφωθούν προς την παρούσα οδηγία, εντός δύο ετών από της κοινοποιήσεώς της και ειδοποιούν αμέσως σχετικά την Επιτροπή.
2. Τα Κράτη μέλη ανακοινώνουν στην Επιτροπή τα μέτρα τα οποία λαμβάνουν στον τομέα που διέπεται από την παρούσα οδηγία.
Άρθρο 5
Η παρούσα οδηγία απευθύνεται στα Κράτη μέλη.
Έγινε στις Βρυξέλλες, στις 14 Μαΐου 1979.

Labels: 3
7
1
14